Verstappen: 'Lewis se feesvieringe dui op geen respek' | Maroela Media
Max Verstappen is uit die hospitaal ontslaan, maar die naweek se gebeure op die Silverstone-renbaan in Engeland laat steeds 'n wrang smaak in sy mond.
Die 23-jarige Red Bull-ster se poging om sy vyfde agtereenvolgende wedren te wen, is in die eerste ronde van die Britse Grand Prix kortgeknip toe hy en Lewis Hamilton om 'n draai swaarde gekruis het. Die jong Nederlander se motor het getol en hy het teen amper 290 km/h teen 'n versperring gebots.
Die Mercedes-renjaer is met tien sekondes gestraf omdat hy die ongeluk veroorsaak het, maar met Verstappen uit die prentjie en met Charles Leclerc wat soms met sy Ferrari-enjin gesukkel het, het hy eerste oor die wenstreep gejaag.
"Die straf wat opgelê is, help ons [Red Bull] glad nie en dit regverdig nie die gevaarlike maneuver wat Lewis op die baan gedoen het nie. Om sy buitensporige feesvieringe vanuit die hospitaal dop te hou dui op geen respek nie, maar ons moet aanbeweeg," het Verstappen op sosiale media gedeel.
Hamilton het op sy beurt gesê dat Sondag se voorval die gevare van F1-renne beklemtoon, terwyl hy vir Verstappen as 'n "ongelooflike teenstander" beskryf het.
"Ek sal altyd verbete jaag, maar ook altyd regverdig. Ek is trots op my span se deursettingsvermoë – dit is wonderlik om voor my tuisskare te wen," het Hamilton gesê.
Die verdedigende kampioen het egter ná die afloop van die wedren onder rassistiese kommentaar deurgeloop.
Benewens Twitter en Facebook, het Mercedes en Red Bull ook die kommentaar veroordeel.
"Hierdie gedrag het geen plek in ons sport nie en ons doen 'n beroep dat diegene wat hulself daaraan skuldig maak, verantwoording vir hul dade moet doen," het Mercedes en F1 in 'n gesamentlike verklaring gesê.
Ag shame Lewis
Die enigste rede waarom daai klein mannetjie so vinnig is is omdat hy so klein soos 'n perdejoggie is.
Max het Saterdag bewys dat hamilton nie goed is nie .Hy moes gediskwalifiseerd gewees het gans en al te lig daarvan af gekom
Daar word te veel gepraat. Praat julle 2 op die baan asb. Max se pa ook nou betrokke. Nee wat hoe verlang ek na F1 voor sosiale media!
Lewis is seker goed tewyte aan al sy prestasies maar stem saam met ou legende Jackie Steward, 'sonder Mercedes sou Lewis nie so presteer het nie'.